Document ID: 31993D0570

31993D0570
L 276/13
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 4 октомври 1993 година
за определяне на разграничението между „други данъци, свързани с производството“ и „междинно потребление“ за целите на прилагането на член 1 от Директива 89/130/ЕИО, Евратом на Съвета за хармонизиране на образуването на брутния национален продукт по пазарни цени
(93/570/ЕИО, Евратом)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Договора за създаване на Европейската общност за атомна енергия,
като взе предвид Директива 89/130/ЕИО, Евратом на Съвета от 13 февруари 1989 г. за хармонизиране на образуването на брутния национален продукт по пазарни цени (1), и по-специално член 1 от нея,
като има предвид, че за целите на дефиницията за брутен национален продукт по пазарни цени (БНПпц) съгласно член 1 от Директива 89/130/ЕИО, Евратом, е необходимо да се изясни разграничението между плащанията на други данъци, свързани с производството, и закупуването на услуги в междинното потребление, както са използвани за целите на Европейската система от интегрирани икономически сметки;
като има предвид, че мерките, предвидени в настоящото решение, са в съответствие със становището на комитета, създаден съгласно член 6 от Директива 89/130/ЕИО, Евратом,
ПРИЕ НАСТОЯЩОТО РЕШЕНИЕ:
Член 1
За целите на прилагането на член 1 от Директива 89/130/ЕИО, Евратом, разпоредбите във връзка с разграничението между други данъци, свързани с производството, и закупуването на услуги в междинното потребление, са, както са определени в приложението към настоящото решение.
Член 2
Адресати на настоящото решение са държавите-членки.
Съставено в Брюксел на 4 октомври 1993 година.

Labels: 3
7
2
19